Diari Oficial de la Generalitat Valenciana


Sumari del DOGV 4612, del 21-10-2003 (2003/10127)

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la de 13.310,98 m2 de superfície, situada al carrer de Mallorca i carrer de València, de Teulada (Alacant), destinada a la construcció d'un centre d'Educació Secundària, realitzada per l'Ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10833


Data del document
:   10-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la de 13.310,98 m2 de superfície, situada al carrer de Mallorca i carrer de València, de Teulada (Alacant), destinada a la construcció d'un centre d'Educació Secundària, realitzada per l'Ajuntament del dit municipi. [2003/M10865]
  
L'Ajuntament de Teulada, en sessió plenària realitzada el dia 4 d'abril de 2002, va acordar la cessió gratuïta a la Generalitat Valenciana de la parcel·la de la seua propietat, de 13.310,98 m2 de superfície, situada al carrer de Mallorca, cantonada carrer de València, de la dita població
  
A proposta de la Conselleria de Cultura i Educació, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un centre d'educació secundària amb subjecció all que disposa l'article 111.1 del Reglament de Béns de les Entitats Locals
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Teulada de la parcel·la que té 13.310,98 m2 de superfície, situada entre el carrer de Mallorca i el carrer de València de la dita població, que confronta: nord, resta de la finca matriu; sud, carrer de Mallorca; est, carrer de València, i oest, Mª Dulce Ramires.
  
Pendent d'inscripció, procedix de la segregació de la parcel·la de 23.023,20 m2 que consta inscrita en el Registre de la Propietat de Xàbia, al tom 1761, llibre 311 de Teulada, foli 179, finca 27.716, inscripció 1ª.
  
Referència cadastral de la finca de la qual se segregarà: 03128ª002001360000GG.
  
Segon
  
La cessió gratuïta realitzada per l'Ajuntament de Teulada s'efectua amb la condició de destinar la parcel·la a la construcció d'un centre d'Educació Secundària i amb subjecció al que disposa l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 10 de juliol de 2003.- El conseller d'Economia, Hisenda i Ocupació: Gerardo Camps Devesa.